open-index/open-wikipedia-markdown huggingface dataset:
Christian Ihle Hadland

**Christian Ihle Hadland** (født 1983) er en norsk klassisk pianist.

Sin første pianoundervisning mottok han av Ingeborg Songe-Møller i en alder av åtte år. Deretter fulgte undervisning med førsteamanuensis Erling Ragnar Eriksen ved Høgskolen i Stavanger, avdeling for kunstfag, (tidligere Rogaland Musikkonservatorium). Christian Ihle Hadland var elev ved Stavanger katedralskole.

## Orkesterdebut og konsertvirksomhet
15 år gammel hadde Hadland sin orkesterdebut med Kringkastingsorkestret. Senere har han også vært solist med Oslo Filharmoniske Orkester. Fra høsten 1999 studerte han med professor Jiří Hlinka ved Barratt Due musikkinstitutt i Oslo. Han hadde sin debut med Oslo Filharmoniske Orkester høsten 2005. Som kammermusiker har han samarbeidet med musikere som Henning Kraggerud, Lars Anders Tomter, Truls Mørk, Janine Jansen, Ivry Gitlis m.fl. Hadland akkompagnerte sopranen Renée Fleming under overrekkelsen av Nobels fredspris 10. desember 2006.

## Innspillinger
Hans innspilling med verker av Bela Bartok med fiolinisten Annar Follesø og klarinettisten Björn Nyman utkom i 2005. Naxos-utgivelsen med verker av den norske komponisten Christian Sinding innspilt sammen med den norske fiolinisten Henning Kraggerud ble utgitt høsten 2009. Han utga sin solodebut på Simax i april 2010 med verker av «2010-jubilantene» Chopin og Schumann.].

## Kammermusikkfestivalen i Stavanger
I 2009 annonserte Kammermusikkfestivalen i Stavanger at Christian Ihle Hadland og den svenske klarinettisten Martin Fröst vil etterfølge Grieg Trio som kunstneriske ledere.

## Priser og utmerkelser
Hadland har vunnet blant annet Rudolf Firkusny-konkurransen i Praha. Her vant Hadland en spesialpris i tillegg til førsteprisen. Spesialprisen ga ham rett til en CD-innspilling, samt solistengasjement med det tsjekkiske radioorkesteret i Praha. Han har i tillegg vunnet Shell-prisen for 2004 og 2007, Kjell Bækkelunds ærespris i 2006, Den norske solistpris og De unges Lindemanpris i 2007. Han ble i 2009 tildelt Statoils talentstipend innen klassisk musikk for perioden 2010-2013.

Sammen med Erlend Skomsvoll og 1B1 fikk han Spellemannprisen 2014 i klassen klassisk for albumet *Holberg Variations*. Han har i tillegg vært nominert til Spellemannprisen 2013 for *Mozart Piano Concertos nos. 21 and 22* sammen med Oslo-Filharmonien og Arvid Engegård, Spellemannprisen 2016 i for *The Lark*, Spellemannprisen 2018 for *Christian Ihle Hadland plays Domenico Scarlatti* og Spellemannprisen 2023 sammen med Amalie Stalheim for *Stravinsky, Poulenc & Debussy: Works for Cello and Piano*., alle i klassen klassisk.

## Referanser


## Eksterne lenker
* 
* Dagbladet: Omtale fra Risør kirke Risør Kammermusikkfest
* Stavanger Kammermuskkfestival
Blaupunkt (band)

**Blaupunkt** var et norsk nyveiv-band som eksisterte mellom 1978 og 1982. Bandet ble opprinnelig grunnlagt under navnet *Ski Patrol*, men skiftet navn til Blaupunkt. Bandet besto av Kåre Berntzen og Harald Haakstad (gitar), Bjørn Rølla (bass), Tone Rønning (vokalist) og Ola Snortheim (trommer). I 1980 ga denne besetningen ut en EP med tre sanger, deriblant Wenche Myhres klassiker «La meg være ung» som ble en undergrunnshit, og som ble med på samleplata Anarki & Kaos – Norsk punk '79–'81 i 1992, som også ble gjenutgitt i 2007.

Etter denne utgivelsen sluttet Snortheim for å satse på De Press. Han ble erstattet av Gunnar Hanslien, og i 1981 kom det selvtitulerte debutalbumet *[[Blaupunkt (album)|Blaupunkt]]*. Singelen «Maskin, Maskin» kom også i denne forbindelse.

Bandet oppnådde verken den samme suksessen eller det samme ettermælet som band som Kjøtt, The Aller Værste!, De Press og The Cut. LP-en *Blaupunkt* ble først gitt ut på CD i 2021.

## Eksterne lenker
*
Sam & Max Hit the Road

***Sam & Max Hit the Road*** er et eventyrspill, som ble utviklet og utgitt av LucasArts i 1993 for DOS og i 1995 for Macintosh. Spillet ble skrevet og designet av Sean Clark, Michael Stemmle, Steve Purcell og Collette Michaud. Det er det niende spillet som bruker spillmotoren SCUMM.

Spillet er basert på tegneserien *[[Sam & Max|Sam & Max: Freelance Police]]*, skapt av Steve Purcell. Det handler om duoen Sam (en hund) og Max (en kanin) som drar gjennom USA på jakt etter en rømt Bigfoot.

Spillet introduserte en noe modifisert utgave av SCUMMs grensesnitt. De tidligere spillene hadde verbene man kunne bruke og objektene spilleren hadde plukket opp på den nederste delen av skjermen. I *Sam & Max* høyreklikker man for å gå gjennom verbene og man kan se på spillerens objekter ved å klikke på et ikon i nedre, venstre hjørne. Et liknende grensesnitt ble også brukt i *[[The Dig]]* og alle spillene som senere ble laget med SCUMM.

Spillet ble gitt ut samtidig på disketter og CD-ROM. CD-ROM-versjonen hadde stemmer for alle karakterene og 4 melodier fra spillet som CD-lyd.

## Oppfølger

LucasArts ga ut en pressemelding 23. august 2002, som sa at de holdt på å utvikle en oppfølger til spillet kalt *[[Sam & Max Freelance Police]]*. Oppfølgeren skulle også være et pek-og-klikk eventyrspill, men med 3D-grafikk. Michael Stemmle, som var med på å lage *Sam & Max Hit the Road*, var hovedregissør på dette spillet sammen med Steve Purcell som også bidro med historie og konsepttegninger. Dette spillet ble uventet kansellert 3. mars 2004.

## Referanser


## Eksterne lenker
* 
* The Unofficial Sam & Max Website
* Omtaler av ''Sam & Max Hit the Road'' hos Game Rankings
Pokémon XD: Gale of Darkness

***Pokémon XD: Gale of Darkness*** er det andre  rollespillet i Pokémon-serien til Nintendo GameCube, og oppfølgeren til *[[Pokémon Colosseum]]*. Akkurat som forgjengeren foregår *XD* i Orre-regionen.

*Pokémon*-titlene på Game Boy Advance-plattformen kan kommunisere med denne tittelen, både ved Pokétrade & Pokébattle.

Pokémon XD: Gale of Darkness (samt forgjengeren Pokémon Colosseum) er planlagt for å bli gjort tilgjengelig i Nintendo Classics tjenesten, eksklusivt på Nintendo Switch 2.
## Referanser

## Eksterne lenker
*
Pokémon Yellow

***Pokémon Yellow: Special Pikachu Edition*** er det tredje Pokémon-spillet til Game Boy, og oppfølgeren til *[[Pokémon Red og Blue|Pokémon Red]]* og *[[Pokémon Red og Blue|Blue]]*. Ulikt forgjengerne skal du ikke velge mellom Bulbasaur, Charmander eller Squirtle som din start Pokémon, men du blir tildelt en furten Pikachu. Opp gjennom spillet blir din Pikachu gladere i deg hvis du bruker den i kamp og er snill mot den.
Ash Ketchum er hovedpersonen i spillet.

## Eksterne lenker
*
Trump World Tower

**Trump World Tower** er en luksuriøs boligblokk og karakteristisk skyskraper i New York, beliggende langs First Avenue på Manhattans østside. Bygningen sto ferdig i 2001, og er med sine 262 meter verdens femte høyeste boligblokk. Blant beboerne finnes Bill Gates, Sophia Loren og Harrison Ford.

Trump World Tower er oppført av entreprenøren og finansmannen Donald Trump.

## Referanser


## Eksterne lenker
*
Extreme Makeover

***Extreme Makeover*** er en amerikansk dokusåpe som gikk på ABC fra 2002 til 2007. Programmet handlet om mennesker om ønsket å fikse på utseende sitt. En gruppe bestående av lege, plastisk kirurg, psykolog, designer, kostholdekspert og personlig trener hjalp og forandret en person som hadde problemer av fysisk eller psykisk karakter. Hver episode ble avsluttet med at deltakeren vendte tilbake til familie og venner, som ikke har vært vitne til personens gradvise forandring.

En spinoff av programmet ble laget i 2003, *[[Extreme Makeover: Home Edition]]*. 

## Referanser


## Eksterne lenker
*
Ekstrem oppussing

***Ekstrem oppussing*** er en norsk reality-TV-serie med Asgeir Borgemoen som gikk på TV3 i 2005. Serien er en norsk versjon av den amerikansk serien *[[Extreme Makeover: Home Edition]]*. Formålet med programmet var å pusse opp boligen til familier som slet økonomisk og hadde en falleferdig bolig. Programskaperne vurderte flere tusen søknader, men prioriterte de familiene som man mente fortjente det og passet best i konseptet. Ifølge produsenten prioriterte man familier med en god story, som ellers aldri ville ha mulighet eller råd til å gjøre det selv. Ingen av søkerne ble varslet på forhånd om at de var plukket ut. Asgeir dukker bare opp på døren og sendte sporenstreks de uvitende familiene på ti dagers ferie til varmere strøk. Jobben skulle dermed utføres innen ti dager. Med seg hadde Borgemoen et arbeidslag på syv designere og rundt femti arbeidsfolk.

Første sesong ble i snitt sett av 230 000. Etter det gikk seertallene betydelig ned og ble i løpet av andre sesong liggende på godt under 200 000. 

## Referanser
Entrecôte

**Entrecôte** (uttales *angtrekåt>t* eller *angtrekå>t*) er en stykningsdel, fortrinnsvis av storfekjøtt, som sitter mellom ribbena på dyret. Ordet kommer fra fransk *entre côte*, «mellom ribbenene». Ordet *entrecôte* uttales med hørbar **t** på slutten av ordet (og ikke lang å).

Entrecôte er en noe fetere stykningsdel som anvendes helstekt til roastbeef eller tillaget i skiver som biff. Entrecôte er blant de fem møreste stykningsdelene fra kjøttfe, disse er i rekkefølge etter mørhetsgrad: Indrefilet, ytrefilet, entrecôte, mørbrad og flatbiff. Entrecôte er det eneste av disse stykkene som hentes fra forparten, de øvrige hentes fra bakparten

Slik franskmennene vil ha det, er kjøttstykket gjerne inntil tre centimeter tykt og har en vekt på mellom 400 og 500 gram. Engelsk roastbiff lages fortrinnsvis av entrecôtekam som helstekes med ben til en saftfull rett med rik marmorering.

Dette kjøttstykket går ikke overalt internasjonalt under sitt franske navn. Andre navn for denne stykningsdelen er for eksempel *Porterhouse steak*  (som er det begrepet man benytter i Storbritannia, Australia og New Zealand). I USA har stykningsdelen mange navn, som *strip steak*, *striploin steak*, *ribeye steak*, *wing steak*, *club steak*, *Delmonico steak*.

## Referanser
Tuneflue

**Tuneflua** (vitenskapelig navn *Simulium truncatum*) er en blodsugende knottart som finnes over hele landet, men har fått navnet «tuneflue» fordi den er mest utbredt i områder av Glommavassdraget som ligger i tidligere Tune kommune, i dag en del av Sarpsborg kommune. Den klekkes like ovenfor Sølvstufoss i Ågårdselva, en sidegren til Glomma.

Tuneflua har eksistert i området siden før den menneskelig bosetningen, men størrelsen på bestanden varierer sterkt fra år til år, dels på grunn av naturlige svingninger og dels på grunn av at vannstanden i Ågårdselva varierer. Tuneflua kan lokalt opptre i store mengder i en 2&ndash;3&nbsp;ukers periode rundt Sankthans. Den finnes først og fremst i Sarpsborg, men voksne tunefluer kan fly 10&ndash;15&nbsp;km så den opptrer også i nabokommunene.

Tuneflue klekkes i langgrunne strandområder i øvre del av Ågårdselva. Eggene ligger i klaser på opptil en halv milliard egg per kvadratmeter, i et område fra en halvmeter til halvannen meters høyde over vannet. Vanligvis vil de fleste larvene tørke ut, men akkurat nordre Ågårdselva har den optimale kombinasjon av tilsig av grunnvann og optimal fart på strømmen i elva.

Flueplagen ble betydelig forverret etter at Glomma ble regulert. I tidligere tider varierte vannstanden enormt gjennom året, og eggklasene ble skylt vekk eller tørket ut. I 1954 ble vannstanden i Glomma mellom Vamma og Sarpsfossen økt fra 23,2 til 24,1 meter over havet. Reguleringen bidro til at nye strandområder med gode klekkemuligheter havnet i riktig avstand til vannet.

De siste årene har det blitt arbeidet systematisk for å bekjempe tuneflueklekkingen i Ågårdselva, blant annet gjennom manipulering av vannføringen i elva. En organisasjon kalt Tunefluas Venner jobber i mot dette, og mener tuneflua er viktig for økosystemet.  

Ordet tuneflue brukes også om andre knottarter.

## Referanser




## Eksterne lenker
* 
*  Blood-feeding host preferences of the isomorphic species ''Simulium venustum'' and ''S. truncatum''. - PubMed
*  Larval and pupal microhabitat selection by ''Simulium truncatum'' Lundström, ''S. rostratum'' Lundström, and ''S. verecundum'' AA (Diptera: Simuliidae)
*  Mass Occurrence of Bloodsucking Blackflies in a Regulated River Reach: Localization of Oviposition Habitat of "Simulium Truncatum" using DNA Barcoding - Wiley Online Library
*  Vil bli flere plageånder i år enn i fjor: På flere steder i Sarpsborg meldes det nå om hissige Tuneflueangrep. - Sarpsborg Arbeiderblad
*  Blodtørstige tunefluer i Østfold skal knekkes. Forskerne har funnet ut hvordan. - Aftenposten
Pokémon Gold og Silver

***Pokémon Gold*** og ***Silver*** er de første Pokémon-spillene til Game Boy Color. Spillene foregår i Johto-regionen og den originale Kanto-regionen. Forgjengerne til spillene er *[[Pokémon Red og Blue|Pokémon Red]]*, *[[Pokémon Red og Blue|Blue]]* og *[[Pokémon Yellow|Yellow]]*, mens oppfølgeren er *[[Pokémon Crystal]]*.

*Pokémon Gold* og *Pokémon Silver* er oppfølgerspillene til *Pokémon Red*, *Blue*, *Yellow*. Denne gangen spiller man i skikkelse av en gutt, som skal befare seg rundt i en helt ny Pokémon-verden, Johto.

Spillene inneholder lenker til *Red*, *Blue*, *Yellow* i den grad at noen personer, som professor Oak, er framtredende, og man vil også høre om hendelser en annen gutt (Red) gjorde for tre år siden. Man vil også kunne reise tilbake til Kanto – regionen Red/Blue/Yellow utspiller seg i. Det er også mulig å bytte Pokémon fram og tilbake mellom Red/Blue/Yellow til Gold/Silver.

I Gold/Silver har 100 nye Pokémon blitt lagt til, samt en mengde nye angrep. Man har gjort forandringer på kjernenivå ved å introdusere to nye Pokémon-typer, Dark og Steel, samt et skille mellom Special Attack og Special Defense (som tidligere bare var kjent som Special.) På det taktiske planet er altså Pokémon Gold og Silver radikalt forandret fra Red/Blue/Yellow.
## Referanser

## Eksterne lenker
*
Crème fraîche

**Crème fraîche** eller **creme fraiche** ([IPA: ], fransk for «frisk fløte») er en tykk fløte som er syrnet med en bakteriekultur, men ikke så sur eller tykk som rømme. Crème fraîche var opprinnelig et fransk produkt.

Hovedforskjellen på rømme og crème fraîche er at crème fraîche er homogenisert. Derfor er crème fraîche godt egnet til å koke, noe rømme ikke er siden den lett sprekker ved koking.

## Bilder

Raspberries with crème fraîche and sugar.jpg|Bringebær med crème fraîche og sukker
Quatre-quarts with crème fraîche and blueberries.jpg|Kake med crème fraîche og blåbær
Oat Cake with Samon & Creme Fraiche.jpg|Havrebrød med laks og crème fraîche
Chilled asparagus soup.jpg|Aspargessuppe med crème fraîche og rosa pepperkorn


## Referanser
Gypsy vanner

**Gypsy vanner** er en irsk hesterase som kalles for Irish cob eller **Piebald** i Irland. I Norge er de kjent som før ble kalt **Tinker** men som nå blir kalt Gypsy cob. Gypsy vanner er hestens amerikanske navn. Dens opprinnelse kommer fra de hester som sigøynere i Storbritannia avlet frem, og er en blanding av raser som Clydesdale, Shire, Fell, Dales, Connemara og Irish draught, blant annet.

I dag er det ca. 500 gypsy cobs i Norge.

## Rasebeskrivelse
Tinkeren er en kort og kompakt hest av kaldblodsrasen.
Den finnes i flere typer av størrelser og tyngde. De tyngste skal ha en imponerende mengde hovskjegg. Hovskjegget er karakteristisk for tinkerhesten, men finnes i varierende mengde hos de lettere typene. De bør ha en fyldig man og hale med god lengde.

**Farge:** Flekkete i alle varianter, men også ensfargede er vanlige. Alle farger unntatt albino er tillatt.

**Høyde:** De forskjellige typene har forskjellige høyder, fra 128&nbsp;cm, og opp til stor hest på 170&nbsp;cm er tillatt.

## Referanser

## Eksterne lenker
*
Trond Mohn

**Trond Mohn** (født 3. april 1943 i Buckie i Skottland) er en norsk næringslivsleder. Trond Mohn er siviløkonom («diplomkaufmann») fra Universitetet i Mannheim i 1970.

Han ble ansatt i Frank Mohn AS i 1970 og ble administrerende direktør i selskapet i 1986. 

Han var medlem av representantskapet i Bergen Bank i perioden 1984 til 1989. Trond Mohn er kommandør av St. Olavs Orden. Han er også utnevnt til æresdoktor ved Universitetet i Bergen og Universitetet i Tromsø.

Han ble i 2005 utnevnt til kommandør av St. Olavs orden.

Han ble født i Skottland der foreldrene var under andre verdenskrig.

## Filantropi
Mohn er en stor bidragsyter til norsk idrettsliv og forskning og Bergens største private arbeidsgiver. Han har blant annet støttet byggingen av en ishall i Bergen Vest med 15 millioner kroner og i 2006 bidro han med over 45 millioner kroner for å bygge nye fotballbaner i Bergen. I 2009 gav han Tromsø Idrettslag en gave på 10 millioner for å støtte klubben i et økonomisk vanskelig år. I 2012 fikk St. Olavs hospital i Trondheim 50 millioner til en PET-MR-scanner, og i 2015 40 millioner til kreftforskning.

Bergens forskningsstiftelse ble opprettet i 2004 gjennom en donasjon på 250 millioner kroner fra Trond Mohn. I 2007 opprettet han Tromsø forskningsstiftelse. Han har gitt 100 og 300 millioner kroner til Universitetet i Tromsø ved forskjellige anledninger, der sistnevnte beløp gikk til forskning.  

Han ble i 2005 årets bergenser i en kåring i regi av Bergensavisen og ble kåret til «Bergens Beste Bergenser» i 2010. I 2021 passerte Mohn fem milliarder kroner donert i pengegaver til forskjellige formål innen utdanning, forskning, idrett og veldedige organisasjoner. 

Høsten 2006 ønsket Mohn å sette Høgskolen i Bergen i stand til å bygge nytt høyskolebygg. Men da han møtte opp på kunnskapsdepartementets kontorer med en gavepakke på 300 millioner, ble tilbudet avvist. Ettersom kunnskapsminister Øystein Djupedal like før hadde gitt klarsignal til nybygg til Kunsthøgskolen i Bergen med betingelse av private investorer, ble avvisningen oppfattet som overraskende. Statssekretær Per Botolf Maurseth sa at et slikt prosjekt ville gi økt press i økonomien.

## Forholdet til broren
Tvillingbroren Stein Mohn forlot i 1982 familie­selskapet Frank Mohn AS etter et bittert brudd med broren Trond og faren Frank. Han arvet nesten ingenting av den svært verdifulle familiebedriften, men fikk i 2015 imidlertid rundt 100 millioner kroner fra sin bror.

## Referanser


## Eksterne lenker

* Nye æresdoktorer ved Universitetet i Bergen
Web-TV

**Web-TV** kan referere til flere systemer:

I Norge brukes betegnelsen om fjernsynssendinger som kan sees på Internett, som oftest ved strømming (*streaming*), se nett-TV.

I USA brukes betegnelsen om et system som gjør det mulig å bruke Internett via TV-skjermen, uten bruk av datamaskin med hard disk. Systemet er billigere å kjøpe enn en datamaskin, og derfor relativt populært, men det mangler flere av funksjonene en datamaskin har. Blant annet mangler muligheten til å kjøre JavaScript, og en kan ikke utføre flere operasjoner samtidig.
Prins Caspian

:*For filmen, se «[[Legenden om Narnia – Prins Caspian]]»; for den fiktive personen Prins Caspian, se [[Caspian]]*

***Prins Caspian*** (Org. *Prince Caspian*) er en bok i serien *[[Narnia|Historien om Narnia]]* av C.S. Lewis.

## Handling
 
I boken sitter Pevensiebarna (Peter, Susan, Edmund og Lucy) og venter på at toget skal komme, da de blir «dratt» ut av vår verden og inn i en annen. I begynnelsen lurer de på hvor de er, men de forstår snart at de er tilbake i Narnia. Der støter de på dvergen Trumpkin, som forteller om tilstanden i landet. Den er ikke særlig oppløftende. 
      
Den onde kong Miraz har tatt total kontroll over landet, og utrydder alle skapninger som ikke er mennesker. Alle de talende dyrene, kentaurene, dryadene, dvergene osv. har gått i dekning for lenge siden, og menneskene har lenge trodd at de var helt borte. Men nå har Miraz fått nyss om at de fortsatt er der, og han gjør alt han kan for å knuse dem. Miraz’ nevø (og rettmessig tronarving) Caspian har alltid mislikt sin onkel og tante, og han blir nå nødt til å rømme for ikke å miste livet. 
      
Han blir kjent med to dverger og en grevling, og snart samler alle de gode narnianerne seg om ham og gjør seg klare til kamp. Caspian blåser i det gamle hornet til dronning Susan og tilkaller på denne måten de fire barna. Det blir en kamp som ikke ser særlig lys ut.
Reisen til det ytterste hav

***Reisen til det ytterste hav*** (*The Voyage of the Dawn Treader, 1952*) er en roman av C.S. Lewis, skrevet som den tredje av Narniabøkene.

Etter *narniansk kronologi* er boka den femte i serien. Boka skildrer en sjøreise østover fra Narnia. Caspian og vennene hans har lagt ut på en ferd for å finne sju bortkomne grever, som ble forvist fra landet under den onde kong Miraz’ styre. Det kommer til å bli en spennende reise, for bare de aller nærmeste farvannene er kartlagt, og ingen vet hva de seiler til. 

Tre barn blir flyttet fra vår verden til Narnia i denne boka. Edmund og Lucy Pevensie tilbringer ferien sin sammen med fetteren Eustace Clarence Scrubb. Eustace har flere ganger overhørt dem snakke om Narnia, og han elsker å mobbe dem om det (selvsagt tror han at det bare er tull). Men plutselig en dag blir de nok en gang «transportert» til Narnia; denne gangen gjennom et bilde på veggen i Lucys rom. Der møter de igjen sin gamle venn Caspian, som kan fortelle at det har gått tre år siden han ble konge. Eustace bare surmuler og skjeller ut folk, og han blir fort sjøsyk. I tillegg til de fire nevnte menneskene, spiller *riddermusa* Rippipip en sentral rolle. Hans tapperhet og eventyrlyst er omvendt proporsjonal med størrelsen.

Skipet Morgenrødens vind seiler stadig videre, og de støter på mange farer: alt fra slavehandlere og guvernører, til trollmenn og drager. Disse møtene har tydeligere litterære forbilder, mest synlig fra Homers Odysseen, og etter sin intensjon like viktig fra John Bunyans lignelsesaktige moralfabel *Pilegrims vandring*. Hver av møtene representerer en last som skal overvinnes: forfengelighet, grådighet, osv.

Boka slutter med at de når en østlig strand hvor de møtes av Aslan, som forvandler seg mellom lam og løve, en tydelig allusjon til seriens kristne budskap og Aslans Kristus-likhet.
Sølvstolen

***Sølvstolen*** (*The Silver Chair, [[1953]]*) er den sjette av bøkene i Narniaserien av C.S. Lewis.

Romanen var den fjerde av bøkene fra forfatterens hånd, men inngår som den sjette i serien, etter narniansk kronologi.

Hovedpersonene i boka er de engelske barna Eustace Scrubb og Jill Pole, og den narnianske *myrvrikkeren* Dysterpytt (*Puddleglum*). Eustace er søskenbarn av *Penvensie*-barna Peter, Susan, Edmund og Lucy fra de tidligere bøkene, og figurerer også i den forrige boka, *[[Reisen til det ytterste hav]]*. Jill og Dysterpytt er nye.

## Handling

Eustace Scrubb, nå en reformert karakter etter hendelsene i Reisen til det ytterste hav, møter sin nye venninne Jill Pole ved skolen deres, Experiment House. Jill har blitt plaget av mobbere, og gjemmer seg for dem. Eustace forteller Jill om hans Narnia-eventyr, og foreslår å be om hjelp fra løven Aslan. Når mobberne møter dem, forsvinner de to gjennom en port som fører dem til Aslans område. De dukker opp igjen på en klippe hvor Jill nærmer seg kanten, og Eustace forsøker å trekke henne tilbake - men faller selv over kanten. Aslan dukker opp og redder Eustace ved å blåse ham gjennom en magisk vind til Narnia. 

Aslan forteller dem om kong Caspian X sin sønn, prins Rilian av Narnia, som forsvant flere år tidligere. I Narnia ser Eustace og Jll hvordan en gammel, skrøpelig mann går om bord på et skip og seiler fra en havn. Til Eustaces forferdelse oppdager de at den eldre mannen faktisk var kong Caspian. 70 år har gått siden Eustace sist befant seg i Narnia, selv om det har gått mindre enn ett år i hans egen verden. Caspian har tydeligvis fått stadig verre helse med sin høye alder, og hans folk frykter at Caspian ikke kommer til å leve stort lenger. Trumpkin, en dverg, nå veldig gammel og døv, gir Jill og Eustace et værelse i Cair Paravel. Men de må snart fortsette videre for å lete etter kong Caspian og hans sønn.
Hesten og hans gutt

***Hesten og hans gutt*** (*The horse and his boy*, 1954) er en av de sju Narniabøkene av C.S. Lewis.

Romanen er egentlig uavhengig av *narniansk kronologi*, i og med at ingen barn fra «vår verden» spiller noen førende rolle i handlingen. Boka ble skrevet som den sjette av bøkene, men er tidfestet til begivenheter som foregår i den andre av bøkene i serien, *[[Løven, Heksa og Klesskapet]]*. 

Hovedpersonen Shasta er en gutt som har levd nesten hele sitt liv med en gammel sjømann, men som tydeligvis kommer fra et av landene i nord. Han finner ut at han skal bli solgt som slave til en mektig Tarkaan av Calormen, og han bestemmer seg for å rømme. Sammen med den talende hesten Bri legger han ut på en ferd mot Narnia. På veien møter de nok en snakkende hest, og en jente. De heter Hwin og Aravis, slår seg sammen med Shasta og Bri. Typer og miljø i boka gjenskaper konfliktene mellom middelalderens kristne korsfarere og muslimske stater.

Samtidig planlegger Prins Rabadash av landet Calormen å invadere både Narnia og nabolandet Archenland. Han samler fort en hær som nærmer seg med raske skritt. Dersom ingen advarsel kommer i tide, vil de garantert knuse begge landene. De to barna opplever mye spennende og farlig, og Aravis overhører tilfeldigvis samtalen mellom Rabadash og Tisroc, faren hans der de planlegger invasjonen. Nå har de ingen tid å miste: Archenland og Narnia må bli advart, og de får bare håpe at de har marginene – og Aslan – på sin side. 
## Referanser
Den siste striden

***Den siste striden*** (org. *The Last Battle*, utgitt 1956) er siste bok i serien om Narnia, skrevet av C.S. Lewis. Boka handler om slutten på verdenen Narnia.

Boken begynner med at landet Narnia er i stor fare. Det mener i alle fall kentauren Roonwit, som sier at ryktene om løven Aslans tilbakekomst er falske. Han advarer kong Tirian, og oppfordrer han på det sterkeste til å være på vakt. Men det hjelper ikke, for kongen tror (i likhet med alle andre) at ryktene er sanne, og sammen med sin trofaste venn, enhjørningen Juvel, ser han med glede frem mot å møte Aslan. 
      
Roonwit har dessverre rett, for onde konspirasjoner foregår ellers i verdenen. Folket fra landet Calormen planlegger nemlig å invadere Narnia, og den slue apen Listig er på deres side. En falsk Aslan dukker opp og tar kontrollen over landet. Listig, som sier han taler på vegne av Aslan, forklarer at løven har bestemt seg for å være strengere mot narnianerne. Forvirring spres, og samtidig dukker Calormen-folket opp. Kong Tirian blir tatt til fange og bundet til et tre. 
      
Han blir i midlertidig reddet av Jill Pole og Eustace Scrubb, som nok en gang havner i Narnia. Sammen prøver de å overtale Narnias folk til å gå til krig, men mange tør ikke pga. frykt for den falske Aslan(også kalt Tashlan), som de tror er ekte. Derfor blir de i sterkt undertall, og selv talende dyr og andre snille skapninger går over på Calormens side. Det blir et slag der mange dør og mange blir sårede.
Hjernebark

**Hjernebarken**, **cerebral cortex**, **cortex cerebri** eller bare **korteks** er det ytre laget av storehjernen, en del av hjernen som finnes hos alle virveldyr (som mennesket). 

Den består av grå substans, en substans som i en levende hjerne snarere er rosa – ordet "grå substans" kommer av at fargen på ikke-levende hjernebark har en grå farge. Grå substans består av nevronale cellekropper og deres umyeliniserte fibre. Laget på innsiden av grå substans er hvit substans, som i hovedsak består av gliaceller og myeliniserte nervefibre som forbinder forskjellige regioner av sentralnervesystemet med hverandre. Hvitfargen kommer av et stort innhold av myelin. I den hvite substansen finnes også bunter av nervecellekropper som kalles ganglier. Hjernebarken hos mennesket er rundt 2–5 millimeter tykk og furet. Kvinner har i gjennomsnitt 19 milliarder og menn har i gjennomsnitt 23 milliarder  nevroner i hjernebarken.

Hos «høyerestående» dyr (spesielt pattedyr) er overflaten på hjernebarken sterkt foldet, noe som er karakteristisk for dyr med mer avanserte hjerner. Foldingen gir en stor overflate med plass for flere nerveceller på et mindre volum som gjør hjernen kompakt nok til å passe i skallen. De dype furene kalles (sulci) og forhøyningene mellom furene kalles hjernevindinger (gyri). Hjernebarken deles inn i fire hjernelapper, frontal lappen, temporal lappen, parietallappen og occipital lappen. Og den er involvert i mange komplekse hjernefunksjoner, som hukommelse, oppmerksomhet, sensoriske prosesser, tenkning, språk og bevissthet.

## Referanser
Cortex

**Cortex** har flere betydninger

* Hjernebarken kalles *[[cerebral cortex]]* eller *[[cortex cerebri]]*
* Nyrebarken kalles *[[renes cortex]]*
* Binyrebarken kalles *[[cortex glandulae adrenalis]]*
Ivar Bjørgen

**Ivar Arnljot Bjørgen** (født 20. november 1934, død 23. november 2018) var professor i psykologi ved Norges teknisk-naturvitenskapelige universitet.  Han var grunnleggeren av Psykologisk institutt ved Universitetet i Trondheim. Han hadde et Fulbright-stipend, og studerte under B.F. Skinner og Abraham Maslow (som ble kjent blant annet for Maslows behovspyramide) ved Harvard University i Boston, samt ved Brandeis University. Ivar Bjørgen hadde en liten del i Maslows forskning hvor han og seks medstudenter intervjuet personer som en del av grunnlag for Maslows behovspyramide.

Bjørgen var sterkt opptatt av elevmedvirkning og ble på Elevtinget i 2007 tildelt æresmedlemskap i Elevorganisasjonen.

Han er kjent for å ha innført begrepet «ansvar for egen læring», som har vært sentralt i reformer i det norske skolevesenet.

Bjørgen var også dekan ved HF-fakultetet.

I senere år var Ivar Bjørgen særlig en talsmann for eldresaken og for eldres fortsatte muligheter for arbeid.

Hans far, Kåre Bjørgen (1897-1974), var forfatter.

## Referanser


## Eksterne lenker

* Ressem, Synnøve (19. november 2004) «Ivar A. Bjørgen: Opprører som nekter å gi seg». ''Universitetsavisa''
Alan Smithee

**Alan Smithee**, **Allen Smithee**, **Alan Smythee** og **Adam Smithee** er pseudonymer brukt mellom 1968 og 1999 av amerikanske filmregissører som ikke ville ha navnet sitt knyttet til en film de hadde regissert. Før en regissør kunne bruke det, måtte han forklare seg foran et panel bestående av medlemmer fra Directors Guild of America (DGA) og Association of Motion Picture and Television Producers og bevise at filmen ikke lengre var under hans eller hennes kreative kontroll. Regissøren kan ikke røpe grunnen til at han vil trekke navnet sitt fra filmen til publikum, og det kan heller ikke brukes for å dekke over dårlig arbeid.

## Fødsel
Navnet ble først brukt på filmen *[[Death of a Gunslinger]]*. Under innspillingen ble skuespiller Richard Widmark misfornøyd med regissør Robert Totten og fikk han erstattet av Don Siegel. Etter endt innspilling ville verken Totten eller Siegel bli kreditert som regissør. Regissørenes fagforening DGA vurderte først å bruke navnet «Al Smith», men det fantes allerede en virkelig regissør med det navnet. De landet til slutt på «Allen Smithee», og satset på at det ikke ville dukke opp en regissør med det navnet. Smithees første film fikk strålende kritikker, og The New York Times roste Smithees «skarpe regi som hadde en egen evne til å skanne fjes og trekke ut skarpe bakgrunnsdetaljer».

## Død
I 1997 ble komedien *[[An Alan Smithee Film: Burn Hollywood Burn]]* sluppet, som handler om en regissør som ikke kan si fra seg kreditten fra en film han har regissert, siden han heter Alan Smithee. Publisitetet rundt filmen, samt det faktum at regissør Arthur Hiller fikk en Alan Smithee-kreditering for filmen, førte til at DGA bestemte seg for å slutte å bruke navnet.

En annen faktor som spilte inn, var kontroversen rundt filmen *[[American History X]]*, der regissør Tony Kaye ikke fikk en Smithee-kreditering siden han offentlig hadde angrepet filmen. Kaye saksøkte DGA over resultatet, men tapte saken.

Etter dette, ble det bestemt at man skulle velge et nytt psedonym for hver film. Det første eksempelet var «Thomas Lee», som regissør Walter Hill ble kreditert for filmen *[[Supernova (film)|Supernova]] i [[2000]].

Allikevel har Smithee-navnet dukket opp ved senere anledninger. Blant annet for [[David Hasselhoff]]-filmen *Fugitives Run''.

## Bruk på alternative versjoner
Smithee-navnet har også blitt brukt på redigerte versjoner av filmer. Gjerne versjoner som blir vist på fly (som gjerne er klippet ned for ikke å støte noen) og versjoner vist på TV (som har blitt klippet for å passe i forhold til reklamepausene).

## Eksterne lenker
*
Solway Firth

**Solway Firth** er en fjordarm som danner en grense mellom England og Skottland mellom Cumbria og Dumfries og Galloway. Fjorden strekker seg fra St Bees Head, akkurat sør for Whitehaven i Cumbria, til Mull of Galloway, på den vestlige enden av Dumfries og Galloway. Fjorden strekker seg ut i Irskesjøen.

Kystlinjen er karakterisert av lavlandsområde med små høydedrag og mindre fjell. Det er hovedsakelig et landlig område hvor befolkningen er sysselsatt med fiske og jordbruk. Turisme har i den senere tid bidratt til den lokale økonomien. Området har også vært åsted for innspilling av filmer som *[[The Wicker Man]]* med Edward Woodward i hovedrollen som ble innspilt rundt Kirkcudbright (uttales *Kur-coo-bree*).

Vannet i seg selv er ikke bemerkelsesverdig, unntatt noen større områder med salt og mudderflater som ofte har farlige steder med kvikksand som flytter på seg. Besøkende bør derfor ikke bevege seg rundt på slike steder uten lokal kjentfolk med seg. I tillegg har Forsvarsdepartementet i 1999 gitt tillatelse til å skyte mer enn 6 350 granater med uran i fjorden. Tilstøtende områder i Irskesjøen er en annen kilde til radioaktiv forurensning.

Langs Solway er det en strekning med over 750 km² med steder av spesiell vitenskapelig interesse, såkalt *Sites of Special Scientific Interest (SSSIs)*, foruten nasjonalt naturvernsområde ved Caerlaverock.

## Se også
* Irskesjøen

## Eksterne lenker
* Sunday Herald: MoD ‘lied’ over depleted uranium – artikkel om uran i Solway Firth
Det europeiske folkepartis ungdom

**Det europeiske folkepartis ungdom** (engelsk *Youth of the European People's Party*, forkortet ***YEPP***) er en all-europeisk partipolitisk ungdomsorganisasjon knyttet til Det europeiske folkeparti (EPP). YEPP organiserer nasjonale partipolitiske ungdomsorganisasjoner knyttet til kristendemokratiske, liberal-konservative eller moderate partier fra hele Europa. Ofte er slike partier omtalt som sentrum/høyre-partier. De norske medlemsorganisasjonene er Kristelig Folkepartis Ungdom (KrFU) og Unge Høyres Landsforbund (UHL).

YEPP ble etablert i 1997 som en sammenslåing mellom De unge europeiske kristendemokrater (EYCD) og De unge europeiske demokrater (konservative) (EDU). 

## Norske tillitsvalgte i YEPP
*Tore Storehaug (KrFU), visepresident, 2015-
**[[Sigbjørn Aanes]]* (UHL), visepresident, 2007–2009
**[[David Hansen (født 1978)|David Hansen]]* (KrFU), president, 2005–2007, visepresident, 2001–2005
**[[André Støylen]]* (UHL), visepresident, 1997–1999
*Margrethe Berglyd'' (KrFU), visepresident (EYCD) 1989-1991

## Eksterne lenker
* 
*
Paddy Ryan

**Paddy Ryan** (født 14. mars 1851, død 14. desember 1900) var en irsk-amerikansk bokser, som var tungvektsmester i boksing fra 30. mai 1880 da han vant tittelen fra Joe Goss og til han mistet tittelen til John L. Sullivan den 7. februar 1882.

## Se også
* Boksingens Hall of Fame
* Verdensmestere i tungvektsboksing

## Referanser


## Eksterne lenker
*
Humlen Ballklubb

**Humlen ballklubb** er en fotballklubb i Malvik stiftet i 1979.

Humlen spilte med A-laget for menn i følgende divisjoner:

## Referanser


## Eksterne lenker
* Nettside
Torghatten Sør

**Torghatten Sør** (tidligere Bastø Fosen) er et fergeselskap som siden 1996 har trafikkert fergesambandet Moss–Horten (Bastøferga). Selskapet er eid av Torghatten ASA, I desember 2024 opplyste Torghatten at Bastø Fosen i januar 2025 skulle endre navn til **Torghatten Sør**, men at selskapets ferger beholder navnene der «Bastø» inngår.

Selskapet har seks ferger: MF «Bastø I», MF «Bastø II», MF «Bastø IV», MF «Bastø V», MF «Bastø VI» og MF «Bastø Electric». Selskapet fraktet i 2018 over 1,8 millioner kjøretøy og 3,7 millioner passasjerer. Fergeruten Moss – Horten er i sammen med ferjesambandet Breistein-Valestrand i Vestland, de eneste innenlandske fergerutene som ikke er subsidiert av det offentlige, sambandet er også Norges største. Riksvei 19 bruker denne fergen.

## Historie
I 1996 overtok selskapet Bastø Fosen AS konsesjon på ruten etter Bjørn Bettums selskap Gokstad. I en overgangsperiode ble det benyttet to eldre fartøyer inntil de nybygde MF «Bastø I» og «Bastø II» ble levert i 1997 fra Fosen mekaniske verksted. De to Innkjøpte fartøyene, MS «Einar Tambarskjelve» og MS «Holger Stjern» var lite egnet for ruten, i dårlig teknisk stand og brukerne protesterte, tildels heftig.

Da de to nye pendelfergene kom i fart ble det igjen et godt fergetilbud. Trafikken fortsatte å stige, fra om lag 600&nbsp;000 kjøretøy i 1996 til 1&nbsp;400&nbsp;000 kjøretøy i 2004 og i 2001 ble MF «Sogn» leid inn som et tredje ekstra fartøy. I 2003 søkte selskapet ny konsesjon og fikk denne frem til og med 2015, det la grunnlag for kontrahering av MF «Bastø III», levert fra Polen i februar 2005.

Den 8. desember 2014 ble det kjent at anbudskonkurransen om Norges største ferjekontrakt for perioden 2017–2026 var vunnet av Bastø-Fosen. Anbudet som ble akseptert stipulerte at sambandet skulle driftes med fem ferger pluss en reserveferge, der tre av fergene skulle bygges nye. Ifølge pressemelding sendt ut av Statens vegvesen innebar kontrakten som ble inngått, at biler fra 2017 skulle løse billett via AutoPASS, mens gående, syklende og bilpassasjerer skulle reise gratis. AutoPASS-ordningen driftes av Skyttel AS.

Bastø Fosens elektriske bilferge, MF «Bastø Electric», ble satt inn i ordinær rutetrafikk mellom Moss og Horten i mars 2021, og var da verdens største elektriske ferge.

I Januar 2025 skiftet Bastø Fosen navn til Torghatten Sør. Dette opplyste Torghatten ASA om i desember 2024. Torghatten eier også datterselskapene Torghatten Nord og Torghatten Midt. Fergene beholdt navnene Bastø.

## Referanser


## Eksterne lenker
*
Richard Gere

**Richard Tiffany Gere** (født 1949) er en amerikansk skuespiller, kjent for roller i filmer som *[[En offiser og en gentleman]]*, *[[Pretty Woman]]* og *[[Chicago (film)|Chicago]]*.

## Oppvekst
Gere ble født i Philadelphia av metodistiske foreldre med anglo-irsk herkomst. Faren, Homer George Gere, eide et lite forsikringsselskap, mens moren, Doris Anna Tiffany, var husmor. Gere har tre søstre og en bror.

I 1967 gikk Gere ut av North Syracuse Central High School, der han gjorde seg bemerket i idrett og musikk (han spilte trompet). Han gikk på University of Massachusetts Amherst i to år, før han droppet ut for å satse på en karriere som skuespiller eller trompetist.

## Karriere
Geres første store rolle som skuespiller var i originaloppsetningen av *[[Grease (musikal)|Grease]]* i London i 1973. På midten av 1970-tallet begynte han å få roller i Hollywood-filmer, som *[[Hvor er mr. Goodbar]]* i 1977 og Terrence Malicks *[[Himmelske dager]]* i 1979. Sitt store gjennombrudd fikk Gere i 1980, da han hadde hovedrollen i *[[American Gigolo]]*. Denne ble fulgt av kassasuksessen *[[En offiser og en gentleman]]*, som spilte inn over $100 millioner i 1982. Denne filmen førte til at Gere ble den første mannen som kom på coveret av Vouge.

Geres filmer på 1980-tallet varierte fra suksesser til flopper, men hans status som stjerne ble bekreftet med filmene *[[Internt oppgjør]]* og *[[Pretty Woman]]* i 1990. Ut over 1990-tallet spilte han i flere inntektsbringende filmer, som *[[Somersby]]* i 1993, *[[Et spørsmål om skyld]]* i 1996 og *[[Runaway Bride]]* i 1999, som igjen førte han sammen med hans motspiller i *Pretty Woman*, Julia Roberts. I 1999 ble han kåret til «Sexiest Man Alive» av People Magazine.

I 2002 spilte han i tre store filmer; *[[Mothman - Dødens budbringer]]*, en skrekkthriller som fikk noen gode anmeldelser, "Unfaithful", som gjorde det bra i billettboden, og den kritikerroste *[[Chicago (film)|Chicago]]*, som ga Gere en Golden Globe for beste skuespiller i en komedie eller musikal. I 2004 kom dansedramaet, *[[Skal vi danse? (film, 2004)|Skal vi danse?]]*, som ble populær, mens hans siste film, *[[Bee Season]]* ikke klarte å finne et publikum da den kom høsten 2005.

## Privatliv
Mellom 1991 og 1995 var Gere gift med supermodellen Cindy Crawford. I 2002 giftet han seg med skuespilleren Carey Lowell, etter at de hadde vært sammen i flere år. De har en sønn sammen, Homer James Jigme Gere, som ble født i 2000.

Gere er praktiserende buddhist, og er en aktiv støttespiller til Dalai Lama. Han kjemper for å forbedrede menneskerettigheter i Tibet, var med på å grunnlegge Tibet House og satt i styret for International Campaign For Tibet. Richard Gere driver veldedighetsorganisasjonen The Gere Foundation.  Han er også aktiv i økologiske spørsmål, og kampen mot aids.

## Utvalgt filmografi

## Referanser


## Eksterne lenker
* 
* Gere Foundation
Edward Woodward

**Edward Woodward** (født 1. juni 1930 i Croydon, London i England, død 16. november 2009) var en britisk skuespiller.

Woodward er best kjent for sin rolle i en spionserie fra 1960-tallet kalt *[[Callan]]* og for hans hovedrolle i den amerikanske TV-serien fra 1980-tallet kalt *[[The Equalizer]]*. Han har også hatt en mindre karriere som sanger, inkludert opptredener og stemmebruk i BBCs viktorianske musikkhall-programmer kalt *[[The Good Old Days]]* (*De gode gamle dager*). Han har spilt inn mange LP-plater som nå er samleobjekter.

Woodward har to sønner som har blitt suksessfulle skuespillere, Tim Woodward og Peter Woodward. I løpet av 1980-tallet vekket han oppsikt ved å forlate sin hustru for skuespilleren Michele Dotrice, datteren til hans samtidige, Roy Dotrice. Han har også en skuespillerdatter, Sarah, med sin første hustru, og ytterligere en datter, Emily, med Michele Dotrice.

Andre opptredener inkluderer kultfilmen fra 1973, *[[The Wicker Man]]*, foruten *[['Breaker' Morant]]* (1979) hvor han hadde tittelrollen. og dramaserier for BBC, *[[Messiah]]* og *[[Common as Muck]]*.

## Referanser


## Eksterne lenker
*
Snitt (tidsskrift)

***Snitt – magasinet for visuell kommunikasjon*** var et fagblad for grafiske designere og illustratører i Norge. 

Magasinet het først *Grafisk Design* (fra og med vinteren 1992), siden *Visuelt* (fra og med våren 1992 til mai 2006). *Snitt* ble utgitt av Grafill, interesseorganisasjon for utøvere innen visuell kommunikasjon i Norge, og utkom seks ganger i året.

To av Snitts seks årlige utgivelser var kataloger over vinnerarbeidene i Visuelt-konkurransen og Årets vakreste Bøker. Magasinet hadde som politikk å skifte designbyrå og design hvert andre år. Byråer som arbeidet med *Snitt* var blant andre Skin Design, Virtual Garden Design og sist Heydays. Målsettingen for tidsskriftet var *«å gi informasjon, skape debatt og bidra til å høyne den faglige standarden innen visuell kommunikasjon i Norge»*. Fra og med oktober 2010 fikk magasinet distribusjon gjennom Narvesens bladkiosker. Grafill la imidlertid ned magasinet i 2011.

Judith Nærland var ansvarlig redaktør for bladet i perioden 2004–2006. Hilde Marstrander var ansvarlig redaktør fra desember 2006.
Andre the Giant

**André René Roussimoff** (født 19. mai 1946 i Grenoble i Frankrike, død 28. januar 1993 i Paris), best kjent som **Andre the Giant**, var en fransk fribryter i World Wrestling Federation (senere World Wrestling Entertainment) og skuespiller.

## Fribryting
Roussimoff var 224 cm høy og veide opptil 245 kg, og hadde skostørrelse 57.  Han var en av de mest kjente profilene innen fribrytingen, og tiltrakk ca. 93 000 tilskuere på *[[WrestleMania#WrestleMania III resultatene|WrestleMania III]]* i en kamp mot Hulk Hogan.

## Skuespillerkarriere
På grunn av sin store størrelse og spesielle utseende var André etterspurt i enkelte roller i film. Han debuterte i en fransk spillefilm om boksing i 1967 og spilte inn flere filmer på 1970- og -80-tallet. Den første amerikanske rollen var som bigfoot i TV-serien The Six Million Diollar Man i 1976. Han dukket opp i andre biroller i TV-serier som The Greatest American Hero, B. J. and the Bear, The Fall Guy og serien om Zorro fra 1990-tallet. Helt mot slutten av sin karriere spilte han også i flere filmer. Han har en ikke-kreditert rolle som monsteret Dagoth i Conan ødeleggeren fra 1984. Samme år spilte han seg selv (under navnet André Rousimmoff) i komedien Micki & Maude. Hans mest kjente rolle var som kjempen Fezzik i Prinsessebruden fra 1987.

## Personlig liv
Årsaken til Andrés store størrelse var akromegali eller kjempevekst. Sykdommen gav ham imidlertid helseproblemer, særlig ryggplager og overbelastede ledd. I de siste opptredenene i fribryting gikk han til og fra ringen med krykker.

Roussimoff døde 46 år gammel på et hotellrom i Frankrike natt til 27. januar 1993. Årsaken var hjertestans som et resultat av sykdommen. Han ble funnet av sin sjåfør dagen etter. Han var i Frankrike i forbindelse med begravelsen til sin far og hadde blitt noen dager lengre for å feire sin mors bursdag.

Roussimoff fikk ett barn, datteren Robin Christensen Roussimoff født i 1979.

## Referanser


## Eksterne lenker
* 
* 
*
Wayne Madsen

**Wayne Madsen** (født 28. april 1954 i Ridley Part i Delaware County i Pennsylvania) er en undersøkende journalist, forfatter og syndikert spaltist som holder til i Washington, D.C. Artiklene hans har stått i *[[The Village Voice]]*, *[[CounterPunch (nyhetsbrev)|CounterPunch]]*, *[[Online Journal]]*, *[[Wired]]*, *[[In These Times]]*, *[[Insider Magazine]]* og *[[From The Wilderness]]*.

Hans arbeid som ofte henviser til anonyme insidere fra etterretningsvesenet inkluderer påstanden om at bombingen av USS «Cole» ble utført av en israelsk undervannsbåt som avfyrte en krysserrakett.

Madsen var en seniorstipendiat ved Electronic Privacy Information Center. Han var ekspertanalytiker på kommunikasjonsikkerhet ved det amerikanske etterretningsvesenet på 1980-tallet og en etterretningsoffiser i den amerikanske marinen. Han har ved tallrike anledninger vitnet foran den amerikanske kongressen.

## Bibliografi
* *America's Nightmare: The Presidency of George Bush II* skrevet sammen med John Stanton (Dandelion Books, 2003) ISBN 1-893302-29-6
* *Forbidden Truth: U.S.-Taliban Secret Oil Diplomacy, Saudi Arabia and the Failed Search for bin Laden* (forord) Jean-Charles Brisard, Guillaume Dasquie (Nation Books, 2002) ISBN 1-56025-414-9
* *Genocide and Covert Operations in Africa 1993-1999 (African Studies)* (Edwin Mellen Press, 1999) ISBN 0-7734-8002-1
* *Handbook of Personal Data Protection* (Grove's Dictionaries, 1992) ISBN 1-56159-046-0

## Referanser


## Eksterne lenker
* WayneMadsenReport.com Madsens nettsted
* IMDb Madsens deltakelse i filmen *Bush Family Fortunes: The Best Democracy Money Can Buy* fra 2004
Haraldur Freyr Guðmundsson

**Haraldur «Halli» Freyr Guðmundsson** (født 14. desember 1981) er en islandsk fotballspiller som spiller for Start.

Han har tidligere spilt for Keflavík ÍF, Aalesund FK og Apollon Limassol. Han er midtstopper, og har spilt på det islandske U19- og U21- landslaget. Han signerte for Start 31. august 2011.

## Karriere som spiller

## Referanser


## Eksterne lenker
*
VM i fotball 2006 – Gruppe D

Resultatene i **gruppe D i [[VM i fotball 2006]]**.

11. juni 2006

16. juni 2006

17. juni 2006

21. juni 2006
Steroid

Et **steroid** er et lipid karakterisert ved et karbonskjelett med fire sammenhengende ringer. Alle steroider er avledet fra den biokjemiske synteseveien til acetyl coenzym A. Ulike steroider varierer i de funksjonelle gruppene som er festet til disse ringene. Hundrevis av steroider er identifisert i planter, dyr og sopp. Den viktigste rollen i levende systemer er som steroidhormoner. Steroider brukes i dagligtalen ofte synonymt med kunstige glukokortikoider (legemidler), og i enkelte miljøer som betegnelse på anabole steroider.

I human fysiologi og medisin er det viktigste steroidet kolesterol, steroidhormonene og deres forløpere og metabolitter. I blodet er steroidene bundet til bærerproteiner. 

Noen viktige steroidgrupper:

*Anabole steroider
*Kortikosteroider (glukokortikoider og mineralkortikoider)
*Kjønnshormoner (androgener, østrogener og progestagener)
*Fytosteroler – steroider som forekommer naturlig i planter
*Steroler – steroidealkoholer, som f. eks. kolesterol